Wuhan: el sorprenent retorn a la vida normal mentre el món es torna a confinar
La contundència de les mesures de contenció ha aconseguit que no hi hagi transmissió del virus d'ençà de fa setmanes
Una festa multitudinària d’aquest cap de setmana a Wuhan ha tornat a posar la mirada internacional sobre l’indret on va començar la pandèmia de la covid-19.
Milers de persones saltant i ballant en una piscina, sense màscara ni distància de seguretat, contrasten amb les estrictes mesures de contenció del coronavirus que hi ha arreu del món.
Això fou al parc aquàtic Maya Beach, un establiment que va reobrir el juny amb la capacitat reduïda al 50%.
Les imatges, difoses per l’agència France-Presse, han suscitat comentaris de tota mena per l’impacte simbòlic de veure una escena que, si bé podia ser normal l’estiu passat, ara sembla impossible.
El fet és que, segons dades del govern local, fa setmanes que a tota la província de Hubei –on viuen 58,5 milions de persones– els únics casos de covid-19 que s’hi detecten són provinents de fora.
No hi ha ingressats als hospitals ni tampoc casos sospitosos ni asimptomàtics que hagin d’estar aïllats.
Dimarts, dia 18 d’agost, tan sols hi havia ingressada per covid-19 una persona, vinguda de fora la regió, i 114 d’aïllades perquè són contactes d’un cas confirmat o d’un possible cas.
Com és possible que Wuhan hagi aconseguit de recuperar la normalitat d’una manera tan eficaç?
Una de les claus és la contundència amb què el govern xinès va actuar per eradicar el virus, i que va fer que Occident observés amb molta suspicàcia l’autoritarisme d’algunes mesures.
El 23 de gener, quan hi havia 571 casos confirmats i 18 morts, el govern xinès va reaccionar confinant els més de vint milions d’habitants de Wuhan, Huanggang, Zhijiang, Chibi, Xiantao i Ezhou.
La preocupació del govern era evitar una mobilitat multitudinària per l’Any Nou xinès (25 de gener), atès que la població acostuma a desplaçar-se per tot el territori.
Els vuit vídeos més impressionants sobre el coronavirus a la Xina
El confinament va ser total: suspensió del transport públic, tancament de tots els negocis tret dels essencials i obligació de restar a casa.
Les mesures es van fer més estrictes progressivament, fins al punt que es va arribar a no permetre de passejar el gos ni de sortir a comprar.
El proveïment de queviures va passar a fer-se amb comandes en línia que transportaven els treballadors essencials.
La mesura va durar 76 dies i el 8 d’abril Wuhan va començar a recuperar la normalitat que tenia abans del coronavirus.
El dia de la reobertura encara hi havia 448 ingressats, dels quals 158 greus, però les darreres dues setmanes només s’havien detectat dos casos nous a la província de Hubei.
El còmput total fins aquell dia era de 3.213 morts i 67.803 casos confirmats a tota la regió.
Aquest metge també posa molt d’èmfasi que els malalts amb símptomes lleus que no necessiten hospitalització no es poden aïllar al seu domicili.
‘Els primers dies hi va haver molts casos en què un pacient havia infectat tota la família de tres membres, cinc o sis.
Va ser una lliçó dolorosa’, va dir.
Després d’haver constatat aquest problema, Wuhan va convertir els equipaments públics com ara gimnasos o fires en setze hospitals temporals per a allotjar-hi pacients amb símptomes lleus.
‘Si no es talla la transmissió, el fet natural és que les infeccions creixin –va dir–.
Per a contenir una epidèmia, s’ha de controlar completament, pel cap baix, un d’aquests tres factors: l’origen de la infecció, la ruta de la transmissió i la població susceptible.’
L’aixecament del confinament total de Wuhan va ser el primer pas per a retornar a la normalitat, però encara se n’havien de fer molts més.
El 29 d’abril es va reobrir la torre Yellow Crane, un dels principals atractius de la ciutat, i el 7 de maig els estudiants del darrer any d’institut van poder tornar a classe.
Però no fou fins el 10 de juliol que hi van poder tornar la resta d’alumnes d’institut.
Les classes presencials es van reprendre amb estrictes mesures de separació d’un metre i mig, control de la temperatura dues vegades el dia i obligació de dur màscara.
El 9 de juny es va reprendre la connexió aèria entre Wuhan i Pequín i el 18 de juliol es va tornar a obrir el gran teatre Qintai, amb un 30% de la capacitat.
La rotunditat de les autoritats es va reprendre quan, el 10 de maig, es van detectar 6 casos nous de covid-19 en un mateix un edifici, fet que trencava la tendència de 0 casos d’ençà del 4 d’abril.
La reacció va ser una campanya a gran escala: 6,5 milions de proves PCR en deu dies.
I el resultat: la detecció de 300 casos asimptomàtics que foren aïllats, com també els 1.174 contactes estrets.
El 15 de juny el govern local va declarar la ciutat lliure de casos confirmats o sospitosos de covid-19.
Wuhan, on es van arribar a convertir els equipaments públics en hospitals temporals per a contagiats amb símptomes lleus, ha estat declarada lliure de covid-19 i les imatges d'una festa multitudinària aquest cap de setmana contrasten tremendament amb la contundència del confinament total aplicat des de finals de gener. Progressivament, s’hi han anat aixecant les mesures des de principis d'abril.
El govern xinès desconfina Wuhan, que recupera la normalitat després d’estrictes mesures de contenció. A la ciutat només hi ha una persona ingressada per covid-19 i 114 aïllats per ser contactes de positius, mentre la resta del món es torna a confinar. A la província de Hubei, amb 58,5 milions d’habitants, fa setmanes que no s’hi transmet el virus.
Les imatges d’una multitudinària festa sense mascareta a un parc aquàtic de Wuhan contrasten amb l’estricte confinament que va viure la ciutat al gener o amb el que encara viu la resta del món. Després de quasi vuitanta dies de confinament sever i d’una reobertura progressiva, les dades parlen de només una persona ingressada i 114 aïllades.
El fet és que, segons dades del govern local, fa setmanes que a tota la província de Hubei –on viuen 58,5 milions de persones– els únics casos de covid-19 que s’hi detecten són provinents de fora.
Una de les claus és la contundència amb què el govern xinès va actuar per eradicar el virus, i que va fer que Occident observés amb molta suspicàcia l’autoritarisme d’algunes mesures.
El confinament va ser total: suspensió del transport públic, tancament de tots els negocis tret dels essencials i obligació de restar a casa.
Després d’haver constatat aquest problema, Wuhan va convertir els equipaments públics com ara gimnasos o fires en setze hospitals temporals per a allotjar-hi pacients amb símptomes lleus.
El fet és que, segons dades del govern local, fa setmanes que a tota la província de Hubei –on viuen 58,5 milions de persones– els únics casos de covid-19 que s’hi detecten són provinents de fora.
Una de les claus és la contundència amb què el govern xinès va actuar per eradicar el virus, i que va fer que Occident observés amb molta suspicàcia l’autoritarisme d’algunes mesures.
L’aixecament del confinament total de Wuhan va ser el primer pas per a retornar a la normalitat, però encara se n’havien de fer molts més. 
El 15 de juny el govern local va declarar la ciutat lliure de casos confirmats o sospitosos de covid-19.
Milers de persones saltant i ballant en una piscina, sense màscara ni distància de seguretat, contrasten amb les estrictes mesures de contenció del coronavirus que hi ha arreu del món.
El fet és que, segons dades del govern local, fa setmanes que a tota la província de Hubei –on viuen 58,5 milions de persones– els únics casos de covid-19 que s’hi detecten són provinents de fora.
Una de les claus és la contundència amb què el govern xinès va actuar per eradicar el virus, i que va fer que Occident observés amb molta suspicàcia l’autoritarisme d’algunes mesures.
El 23 de gener, quan hi havia 571 casos confirmats i 18 morts, el govern xinès va reaccionar confinant els més de vint milions d’habitants de Wuhan, Huanggang, Zhijiang, Chibi, Xiantao i Ezhou. 
Wuhan, fins fa poc epicentre de la pandèmia i de les mesures anticovid més extremes, torna a la normalitat.
Wuhan torna a la normalitat després del confinament, sense contagis des de fa setmanes i només 114 aïllats.
Després de mesos de restriccions, Wuhan gaudeix d’una treballada normalitat mentre la resta del món s’ho mira des de casa.